KOMISIJOS REGLAMENTAS (EB) Nr. 1804/2005
2005 m. lapkričio 3 d.
iš dalies keičiantis Reglamentą (EEB) Nr. 2807/83, nustatantį išsamias informacijos apie valstybių narių žuvies sugavimus registravimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 (1) dėl žuvų išteklių apsaugos ir tausojančio naudojimo pagal Bendrąją žuvininkystės politiką, ypač į jo 22 straipsnio 3 dalį,
kadangi:
(1)
2003 m. lapkričio 4 d. Tarybos reglamente (EB) Nr. 1954/2003 dėl su tam tikromis Bendrijos žvejybos vietomis ir ištekliais susijusios žvejybinės pastangos valdymo ir pakeičiančiame Reglamentą (EB) Nr. 2847/93 bei panaikinančiame Reglamentus (EB) Nr. 685/95 bei (EB) Nr. 2027/95 (2) nustatomi sistemos, susijusios su žvejybinės pastangos valdymu vakariniuose vandenyse kriterijai ir tvarka.
(2)
2004 m. liepos 19 d. Tarybos reglamente (EB) Nr. 1415/2004, nustatančiame didžiausias metines žvejybos pastangas tam tikroms žvejybos zonoms ir žvejybos rūšims (3), nurodytos didžiausios metinės žvejybos pastangos kiekvienai valstybei narei visose Reglamente (EB) Nr. 1954/2003 3 ir 6 straipsniuose apibrėžtose zonose ir visoms žvejybos rūšims.
(3)
1983 m. rugsėjo 22 d. Komisijos reglamentas (EEB) Nr. 2807/83, nustatantis išsamias informacijos apie valstybių narių žuvies sugavimus registravimo taisykles (4), nesuderinamas vakarinių vandenų atžvilgiu su Reglamentais (EB) Nr. 1954/2003 ir Nr. 1415/2004. Todėl, siekiant atspindėti naują tvarką, būtina iš dalies pakeisti Reglamento (EEB) Nr. 2807/83 VIa priedą.
(4)
1997 m. balandžio 24 d. Tarybos reglamente (EB) Nr. 779/97 (5) pradėta taikyti žvejybinės pastangos Baltijos jūroje valdymo tvarka. Galiojantys duomenų apie žvejybinę pastangą registravimo Baltijos jūroje įsipareigojimai turėtų išlikti.
(5)
Šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2807/83 VIa priedas keičiamas šio reglamento priedu.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. lapkričio 3 d.